S’alzola

Tunda che una roda colossale
s'alzola, e-d-est istérrida in-d-un'ena:
cun degh'o doigh'ebbas a cadena
juntas in fila, da corru a pedrale1.

Gìughet su eneitu2 ogni animale
junt'a foltiju3 suta s'ilguena.
S'ebba 'e palone4 a passu andat a pena,
a fua sa 'e corru e de angiale5.

Giovanos cun s'ischina che crabolu
cun su foete curren in s'alzola
fat'e sos  caddos,  nende:  «A bolu, a bolu!»

A los boltare bi cheret iscola,
coragiu, atentzione e oriolu
po no l'apeutare6 sa catola7.

Su trinta ‘e Austu 1970

1Da corru a pedrale: da un estremo all’altro dell’aia.
2Eneitu: fune sottile di crine di cavallo che lega gli animali per il collo.
3Foltiju: uno dei sostegni inferiori de su eneitu.
4S'ebba 'e palone: la cavalla che sta nel mezzo dell’aia.
5Angiale: la cavalla al secondo posto.
6Apeutare: schiacciare.
7Catola: i piedi.